L’Ajuntament de Sagunt participa en la campanya ‘Tortugues en el Mediterrani’ de la Fundació Oceanogràfic
24 de juliol 2019

 ![](/media/tp0oz550/51c_tortugas_mediterraneo_01.jpg)

Sagunt ja disposa dels cartells de la campanya ‘Tortugues en el Mediterrani’ de la Fundació Oceanogràfic en què participa l’Ajuntament de Sagunt. Concretament s’han col·locat en les postes de salvament de les platges del municipi i en els edificis públics.

La campanya de sensibilització que impulsa la Fundació Oceanogràfic en col·laboració amb la Creu Roja consistix a col·locar més de mil cartells en els quals s'informa la ciutadania de la presència de la tortuga boba “caretta” en les costes del Mediterrani i que, en cas de produir-se un albirament, el més convenient i eficaç és telefonar al 112. D’esta manera s'activa a la Xarxa d’Encallaments, composada per la Universitat de València, la Conselleria d'Agricultura i Transició Ecològica i la pròpia Fundació de l’Oceanogràfic.

La campanya, en què participen més de 43 poblacions costaneres de la Comunitat Valenciana, Múrcia i les Illes Balears a més de Metro València i Tram Alacant, es va presentar en un acte en el Parador d’El Saler i posteriorment es va netejar una part de la platja. En acabar, els assistents a l’acte i els voluntaris de la Fundació i de Creu Roja van poder gaudir de la solta d’una tortuga al mar. Este animal va quedar enganxat el passat més de març en les arts de pesca d’arrossegament d’un pesquer de Peníscola i gràcies a la col·laboració dels pescadors que l’avistaren i de la Fundació, s’ha recuperat en l’ARCA del mar d’una lleu embòlia i ha pogut tornar al mar.​

![](/media/ggdgra1g/51c_tortugas_mediterraneo_02.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-participa-en-la-campanya-tortugues-en-el-mediterrani-de-la-fundacio-oceanografic/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-participa-en-la-campanya-tortugues-en-el-mediterrani-de-la-fundacio-oceanografic/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-participa-en-la-campanya-tortugues-en-el-mediterrani-de-la-fundacio-oceanografic/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-participa-en-la-campanya-tortugues-en-el-mediterrani-de-la-fundacio-oceanografic/)